《赠沈思善》
明代·刘璟

沈生壮游今几年，复回故山看画船。西湖新水碧于酒，岳坟古树青含烟。

陶情经史三千卷，得意诗词数百篇。眼底风光真可乐，尽将穷达付苍天。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。